Vrouemaand-inspirasie: Andriëtte Norman
JY LEES NOU Vrouemaand-inspirasie: Andriëtte Norman
Hierdie maand vier ons inspirerende vroue Die sangeres Andriëtte Norman het 10 kg afgeskud, maar moes eers leer om trots te wees op haarself ... Lees haar storie en dieetwenke hier!
"Ek kon 'n helse bord kos opeet. En dan het ek gewonder hoekom ek vet word. Ek het later besef dis omdat jy 'n bees opeet, Andriëtte!"
Nadat sy in 2007 aan Idols deelgeneem het, het sy vanaf die Kaap na Johannesburg verhuis. "Ek het toe baie gewig aangesit en was maklik 14 kg oorgewig. Ek het weens emosionele redes geëet. Ek was ongelukkig omdat ek so ver van my ouers af was."
Andriëtte glo sy hou haar gewig af omdat sy 'n leefstyl- verandering gemaak het. "Dit gebeur nie oornag nie. Ek het gevind dit vat langer as 'n jaar om nuwe eetgewoontes aan te leer, so gee jouself tyd."
Verlede winter het sy so 2 1/2 kg aangesit. "Maar ek bekommer my nie te veel daaroor nie. Ek weet ek kan dit weer maklik afskud. Omdat ek die gewig wat ek verloor het al vir 'n hele ruk afhou, het ek nou begin ontspan daaroor. Ek het 'n volhoubare verandering gemaak. Om gesond te eet is nou 'n gewoonte."
Ek hou my yskas vol gesonde kos en bêre nie lekkergoed in my koskaste nie.
Om gewig te verloor is nie maklik nie. Vir baie vroue is dit 'n helse berg. Maar begin net, al oefen jy net een keer per week.
Ek beleef nog baie terugslae en eet te veel of peusel aan die verkeerde goed. Ek gaan oefen dan net 'n halfuur langer die volgende dag.
Ek sny in die aand stysel uit en eet groente en slaai. Jy gebruik die meeste energie deur die dag. Die suiker wat jy in die aand uit stysel kry, sit net in vet om.